Document ID: 32007R0249

KOMISJONI MÄÄRUS (EÜ) nr 249/2007,
8. märts 2007,
millega muudetakse määrust (EÜ) nr 1431/94, milles sätestatakse nõukogu määruses (EÜ) nr 774/94 ettenähtud impordikorra üksikasjalikud rakenduseeskirjad kodulinnulihasektoris ning kodulinnuliha ja teatavate muude põllumajandussaaduste teatavate ühenduse tariifikvootide avamine ja haldamine
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnuliha ühise korralduse kohta, (1) eriti selle artikli 6 lõiget 1,
võttes arvesse nõukogu 29. märtsi 1994. aasta määrust (EÜ) nr 774/94 kvaliteetse veiseliha, samuti sealiha, kodulinnuliha, nisu ja meslini ning kliide, peprede ja muude töötlusjääkide suhtes teatavate ühenduse tariifikvootide avamise ja haldamise kohta, (2) eriti selle artiklit 7,
ning arvestades järgmist:
(1)
Komisjoni määruse (EÜ) nr 1431/94 (3) I lisas ette nähtud 1. rühma tariifikvoot järjekorranumbriga 09.4410, mis hõlmab CN-koode 0207 14 10, 0207 14 50 ja 0207 14 70 (külmutatud kanaliha jaotustükid), on eraldatud konkreetselt Brasiiliale.
(2)
Nõukogu otsusega nr 2006/963/EÜ (4) heakskiidetud kirjavahetuse vormis lepinguga Euroopa Ühenduse ja Brasiilia vahel, mis sõlmiti läbirääkimiste käigus vastavalt 1994. aasta üldise tolli- ja kaubanduskokkuleppe (GATT) artikli XXIV lõikele 6 ja artiklile XXVIII, on ette nähtud kodulinnuliha iga-aastane nullmääraga imporditariifikvoot 2 332 tonni teatavate külmutatud kanaliha jaotustükkide (CN-koodid 0207 14 10, 0207 14 50 ja 0207 14 70) puhul.
(3)
See kogus tuleks lisada 1. rühma kvootidele.
(4)
Seepärast tuleks määrust (EÜ) nr 1431/94 vastavalt muuta.
(5)
Käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1431/94 I lisa asendatakse käesoleva määruse lisaga.
Artikkel 2
Käesolev määrus jõustub selle Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 8. märts 2007

Labels: 3
17
6